Suchinthana/ta-wikipedia huggingface dataset:
வீரேந்திர சிங்

வீரேந்தர் சிங் (Virender Singh)(பிறப்பு 7 அக்டோபர் 1954) என்பவர் இந்திய நீதிபதி மற்றும் ஜார்கண்ட் உயர் நீதிமன்றத்தின் முன்னாள் தலைமை நீதிபதி ஆவார்.

தொழில் 
சிங், ரோத்தக்கின் அரசுக் கல்லூரியில் தேர்ச்சி பெற்று, சகாரன்பூரில் உள்ள ஜே.வி. ஜெயின் கல்லூரியில் சட்டப் பட்டப்படிப்பை முடித்தார்.  சிங் சூன் 1978 முதல் ரோத்தக்கில் பயிற்சியைத் தொடங்கினார். சிங் 1995-ல் அரியானாவின் துணை அரசு வழக்கறிஞராக நியமிக்கப்பட்டார். சூலை 2 2002-ல் இவர் பஞ்சாப் மற்றும் அரியானா உயர்நீதிமன்றத்தின் நீதிபதியாக நியமிக்கப்பட்டார். இதன் பிறகு 19 ஏப்ரல் 2007 அன்று ஜம்மு மற்றும் காஷ்மீர் உயர் நீதிமன்றத்திற்கு மாற்றப்பட்டார். ஏப்ரல் 2012 முதல் 8 சூன் 2012 வரை ஜம்மு மற்றும் காஷ்மீர் உயர் நீதிமன்றத்தின் தற்காலிக தலைமை நீதிபதியாக பணியாற்றினார். நீதிபதி சிங் ஜார்க்கண்ட் உயர் நீதிமன்றத்தின் தலைமை நீதிபதியாக 1 நவம்பர் 2014 அன்று பதவியேற்றார். பின்னர் அக்டோபர் 2016 அன்று ஓய்வு பெற்றார். சிங் பணி ஓய்வு பெற்ற பிறகு சனவரி 3, 2017 அன்று ஆயுதப்படைகள் தீர்ப்பாயத்தின் தலைவராக நியமிக்கப்பட்டார்.

மேற்கோள்கள் 

வாழும் நபர்கள்
1954 பிறப்புகள்
எத்தியோப்பிய வரி சுண்டெலி

எத்தியோப்பிய வரி சுண்டெலி அல்லது முதுகு வரி சுண்டெலி (மசு இம்பெர்பிசு) என்பது முரிடே குடும்பத்தில் உள்ள கொறிணி சிற்றினமாகும். இது எத்தியோப்பியாவில் மட்டுமே காணப்படும் அகணிய உயிரி. இது முன்னர் முரிகுலசு என்ற ஒற்றை சிற்றினப் பேரினத்தில் வகைப்படுத்தப்பட்டது. ஆனால் தொகுதி வரலாறு சான்றுகள் முரிகுலசு மசு பேரினத்தின் துணைப்பேரினமாக இருப்பதை ஆதரிக்கிறது. எத்தியோப்பிய வரி எலியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் நகர்ப்புறங்களாகும். இது வாழ்விட இழப்பால் அச்சுறுத்தப்படுகிறது.

மேற்கோள்கள் 

Articles with 'species' microformats
எத்தியோப்பியாவின் பாலூட்டிகள்
தயன் கான்

தயன் கான் (Dayan Khan) என்பவர் வடக்கு யுவான் அரசமரபின் ஒரு கான் ஆவார். இவரது இயற்பெயர் படு மோங்கே ஆகும். இவர் 1479 - 1517இல் ஆட்சி புரிந்தார். இவரது ஆட்சியின் போது செங்கிஸ் கானின் வழித்தோன்றல்களின் கீழ் மங்கோலியர்களை இவர் மீண்டும் ஒன்றிணைத்தார். இவரது பட்டமான "தயன்" என்பதற்கு "ஒட்டு மொத்த" அல்லது "நீண்ட காலத்திற்கு நீடித்து இருக்கிற" என்று மங்கோலிய மொழியில் பொருள். ஏனெனில், ஒன்றிணைந்த மங்கோலியர்களின் நீண்ட காலம் ஆட்சி செய்த கான் இவர் தான்.

தயன் கானும், இவரது இராணி மந்துகையும் ஒயிரட் சக்தியை ஒடுக்கினர். உள்ளூர் மற்றும் வெளிநாட்டுப் போர்ப் பிரபுக்களால் பயன்படுத்தப்பட்ட தைசி அமைப்பை நீக்கினார். தலன் தெர்கின் என்ற இடத்தில் தயன் கான் பெற்ற வெற்றியானது மங்கோலியர்களை மீண்டும் ஒன்றிணைத்தது. செங்கிஸ் கானின் மக்களாக அவர்களது அடையாளத்தை உறுதிப்படுத்தியது. கிழக்கு மங்கோலியாவின் ஆறு தியூமன்களை இவரது மகன்களுக்கான ஒட்டு நிலங்களாக இவர் பிரித்த முடிவானது மையப்படுத்தப்படாத ஆனால் நிலையான போர்சிசின் ஆட்சியை மங்கோலியப் பீடபூமி மீது ஒரு நூற்றாண்டுக்கு ஏற்படுத்தியது.

மேற்கோள்கள்

ஆதாரங்கள் 

 Jack Weatherford - The Secret History of the Mongol Queens: How the Daughters of Genghis Khan Rescued His Empire - Crown, 2010.

1472 பிறப்புகள்
1517 இறப்புகள்
மங்கோலியக் கான்கள்
எரிமலை சுண்டெலி

எரிமலை சுண்டெலி (Volcano mouse) அல்லது சாவகம் மூஞ்சூறு சுண்டெலி (மசு வல்கனி) என்பது முரிடே குடும்பத்தில் உள்ள கொறிணி சிற்றினமாகும். இதுஇந்தோனேசியாவில் மட்டுமே காணப்படும் அகணிய உயிரி. இதன் உடல் நீளம் 80 முதல் 92 மி.மீ. நீளமுடையது. வாலின் நீளம் 84 முதல் 92 மி.மீ. ஆகும். இந்த சுண்டெலியின் உடல் மற்றும் வாலின் நீளம் சமமானது. பெண் சுண்டெலி மூன்று இணை பாற்சுரப்பிகளைக் கொண்டுள்ளது. இவை  பெரும்பாலும் இரவாடுதல் வகையின.

மேற்கோள்கள் 

Articles with 'species' microformats
சுண்டெலிகள்
இந்தோனேசியப் பாலூட்டிகள்
அகணிய உயிரிகள்
இரியூக்கியூ சுண்டெலி

இரியூக்கியூ சுண்டெலி (Ryukyu mouse) (மசு கரோலி) என்பது முரிடே குடும்பத்தில் உள்ள கொறிணி சிற்றினமாகும். இது கம்போடியா, சீனா, இந்தோனேசியா, சப்பான், லாவோஸ், மலேசியா, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது.  1902-ல் முதலில் இந்த சிற்றினம் சப்பானின் இரியூக்கியூ தீவின் மத்திய பகுதியில் உள்ள ஒகினாவாஜிமாவிலிருந்து கிடைத்த மாதிரி அடிப்படையில் ம. கரோலி என விவரிக்கப்பட்டது.

மேற்கோள்கள் 

Articles with 'species' microformats
சுண்டெலிகள்
தெலுபிட் மாவட்டம்

தெலுபிட் மாவட்டம்; (மலாய்: Daerah Telupid; ஆங்கிலம்: Telupid District) என்பது மலேசியா, சபா மாநிலம், சண்டக்கான் பிரிவில் (Sandakan Division) உள்ள ஒரு மாவட்டம் ஆகும். இந்த மாவட்டத்தின் தலைநகரம் தெலுபிட் (Telupid Town) நகரம். 

முன்பு பெலூரான் மாவட்டத்தின் ஒரு பகுதியாக இருந்த இந்த மாவட்டம், மலேசியாவின் தலைநகரான கோலாலம்பூரில் இருந்து சுமார் 1842 கி.மீ. தொலைவிலும்; சபா மாநிலத்தின் தலைநகரமான கோத்தா கினபாலுவில் இருந்து தென் கிழக்கே, ஏறக்குறைய 217 கி.மீ. தொலைவிலும் உள்ளது.

பொது

சபா மாநிலத்தின் சண்டக்கான் பிரிவில் உள்ள மாவட்டங்கள்:

 பெலுரான் மாவட்டம் (Beluran District) 
 கினபாத்தாங்கான் மாவட்டம் (Kinabatangan District) 
 சண்டாக்கான் மாவட்டம் (Sandakan District) 
 தெலுபிட் மாவட்டம் (Telupid District) 
 தொங்கோட் மாவட்டம் (Tongod District)

வரலாறு

தெலுபிட் மாவட்டத்தில் முதன்முதலில் 1940-ஆம் ஆண்டுகளில் முதல் குடியேற்றம் நடந்து உள்ளது. இரண்டாம் உலகப் போரின் போது சண்டாக்கான் மரண அணிவகுப்பிற்கான (Sandakan Death Marches) முக்கியப் பாதையாகவும் இருந்தது. 

1940-ஆம் ஆண்டுகளில், இந்த மாவட்டத்தில் டூசுன் மக்கள் அதிகமாக வசித்து வந்தனர். 1965-இல், மலேசியாவின் ஒரு பகுதியாக சபா மாறிய சிறிது காலத்திலேயே தற்போதைய மாவட்டம் உருவாக்கப்பட்டது. ஆஸ்திரேலியா அரசாங்கமும்; மலேசிய அரசாங்கமும் இணைந்து ஒரு நெடுஞ்சாலையை அமைக்க ஒப்பந்தம் செய்ததைத் தொடர்ந்து இந்த மாவட்டம் புதிதாக உருவாக்கப்பட்டது.

தெலுபிட் மாவட்ட நகராட்சி

நெடுஞ்சாலை அமைக்கப் பட்டததைத் தொடர்ந்து, பல உள்கட்டமைப்புகள் அங்கு தொடக்கப் பட்டன. 1970-இல் ஐக்கிய சபா தேசிய அமைப்பின் (United Sabah National Organisation) (USNO) நிர்வாகத்தின் கீழ், தெலுபிட் ஒரு துணை மாவட்டமாக மாற்றப்பட்டது. 

2015-ஆம் ஆண்டில், தெலுபிட் ஒரு முழு மாவட்டமாகத் தகுதி உயர்த்தப்பட்டது அத்துடன் ஒரு மாவட்ட நகராட்சியும் நிறுவப்பட்டது.

மேற்கோள்கள்

மேலும் படிக்க

மேலும் காண்க 
 மலேசியாவின் மாவட்டங்கள்

வெளி இணைப்புகள் 
 Telupid District Office

மலேசியாவின் மாவட்டங்கள்
சபா மாநிலத்தின் மாவட்டங்கள்‎
தட்டமுடி சுண்டெலி

தட்டமுடி சுண்டெலி (Flat-haired mouse-மசு பிளாட்டிதிரிக்சு) என்பது முரிடே குடும்பத்தில் உள்ள கொறிணி சிற்றினமாகும். இது இந்தியாவில் மட்டுமே காணப்படும் அகணிய உயிரி. இது தென்னிந்தியா மற்றும் மத்திய இந்தியா முழுவதும் பரவலாகக் காணப்படுகிறது.

விளக்கம் 
தட்டமுடி சுண்டெலியின் உடல் நீளம் சராசரியாக 95 மி.மீ. வால் உடல் நீளத்தை விட சிறியதாகக் காணப்படும். முதுகு புறம் அடர் பழுப்பு நிறத்திலிருந்து வெளிர் பழுப்பு நிறமாக இருக்கும். கீழ்ப்பகுதி பொதுவாக வெள்ளை நிறத்தில் தெளிவான கோட்டுடன் காணப்படும். காலில் ஒரு இருண்ட பட்டை ஒன்று காணப்படும். பயிரிடப்பட்ட வயல்கள், மலைப்பாங்கான காடுகள் வறண்ட ஆற்றுப் படுகைகளில் இந்த சுண்டெலி காணப்படும்.

மேற்கோள்கள் 

இந்தியப் பாலூட்டிகள்
இந்திய அகணிய உயிரிகள்
சுண்டெலிகள்
தாமசு குள்ள சுண்டெலி

தாமசு குள்ள சுண்டெலி (Thomas's pygmy mouse-மசு சோரெல்லா) என்பது முரிடே குடும்பத்தில் உள்ள கொறிணி சிற்றினமாகும்.

பரவல் 
இது அங்கோலா, கேமரூன், கொங்கோ குடியரசு, காங்கோ மக்களாட்சிக் குடியரசு, காபோன், கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது .

வாழிடம் 
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் உலர் புன்னிலம் ஆகும்.

விளக்கம் 
தாமசு குள்ள சுண்டெலி இரண்டு வெட்டுப்பற்கள் மேல் தாடையிலும், பெரும்பாலான மசு சிற்றினங்களை விட நீண்ட நகங்களையும் உடல் நீளத்துடன் ஒப்பிடும்போது சிறிய வாலினையும் கொண்டுள்ளன. இவை அரிதாகவே வெளியில் காணப்படுகின்றன மற்றும் இவற்றின் வளைத் தோண்டியே இவற்றைப் பிடிக்க முடியும்.

மேற்கோள்கள் 

Articles with 'species' microformats
சுண்டெலிகள்
செட்சர் குள்ள சுண்டெலி

செட்சர் குள்ள சுண்டெலி (Setzer's pygmy mouse)(மசு செட்செரி) என்பது முரிடே குடும்பத்தில் உள்ள கொறிணி சிற்றினமாகும். இது போட்சுவானா, நமீபியா மற்றும் சாம்பியாவில் காணப்படுகிறது.

வாழிடம்
வறண்ட புன்னிலம், ஆறுகள், நன்னீர் ஏரிகள் மற்றும் இடைப்பட்ட நன்னீர் ஏரிகள் ஆகியவை இதன் இயற்கை வாழ்விடங்களாகும்.
போட்சுவானாவில் இது பகுதி வறண்ட பகுதிகளில் உள்ள களர்நில மற்றும் ஈரநிலங்களின் விளிம்புகளிலிருந்து அறியப்படுகிறது. தெற்கு அங்கோலாவின் மெசிக் மத்திய உயர்நிலங்களில் உள்ள மியோம்போ வனப்பகுதியில் பரவலாக காணப்பட்டது. இங்கு இது குய்டோ மற்றும் குவானாவல் நதிகளின் ஆதாரங்கள் மற்றும் குண்டே நீர்வீழ்ச்சிப் பகுதிகளில் காணப்படுவது பதிவு செய்யப்பட்டது.

விளக்கம்
செட்சர் குள்ள சுண்டெலியின் உடல் நீளம் 54 மி.மீ. ஆகும். வால் 31 முதல் 48 மிமீ வரை நீளமுடையது. இதன் எடை 5 முதல் 9 கிராம் வரையும் உள்ளது. மென்மையான உரோமம் வெளிர் பப் அல்லது வெளிர் ஆரஞ்சு நிறமானது.

மேற்கோள்கள் 

Articles with 'species' microformats
சுண்டெலிகள்
தி லூஷின் டிஃபென்ஸ்

தி லூஷின் டிஃபென்ஸ் (The Luzhin Defence)  என்பது ஜான் டர்டர்ரோ மற்றும் எமிலி வாட்சன் நடித்து, 2000 ஆம் ஆண்டு டச்சு பெண் இயக்குநரான மார்லீன் கோரிஸ் இயக்கிய காதல் நாடகத் திரைப்படம் ஆகும். இத்திரைப்படம், மனரீதியாக காயங்களுடன் வாழும் சதுரங்க கிராண்ட்மாஸ்டர் இத்தாலியில் நடக்கும் உலகத் தரம் வாய்ந்த போட்டியில் கலந்துகொள்ளும் போது அவர் சந்திக்கும் இளம் பெண்ணை மையமாகக் கொண்ட படமாகும். இப்படத்திற்கான திரைக்கதையானது விளாதிமிர் நபோக்கோவ் எழுதிய தி டிஃபென்ஸ் (அல்லது தி லுஷின் டிஃபென்ஸ் ) என்ற புதினத்தை அடிப்படையாகக் கொண்டது.

இப்படம் எமிலி வாட்சன் பிரித்தானிய இண்டிபெண்டன் பிலிம் அவார்ஸ் மற்றும் லண்டன் பிலிம் கிரிட்டிக்ஸ் சர்க்கிள் விருதுகளில் சிறந்த நடிகைக்கான பரிந்துரைகளை பெற்றது.

கதைச்சுருக்கம் 
1920களில் இத்தாலியில் கதை நடக்கிறது. சதுரங்க விளையாட்டில் பல சாதனைகளைப் படைத்த முப்பது வயதான அலெக்சாந்தர் இவானோவிச் லூஷின் மனதளவில் காயமுற்று வாழ்ந்துவருகிறார். அச்சமயத்தில் ஒரு பன்னாட்டு சதுரங்க போட்டியில் கலந்துகொள்ள வடக்கு இத்தாலிக்குச் செல்கிறார். அங்கே தன் வயதை ஒத்த நாடாலியா என்ற பெண்ணைக் கண்டு காதல் கொள்கிறார். காதலும் சதுரங்க போட்டிகளும் கலந்து நாட்கள் செல்லுகின்றது. இறுதிப் போட்டியில் ஒரு சிக்கலை லூஷின் எதிர் கொள்கிறார். தனக்கு சதுரங்கம் சொல்திக் கொடுத்த உருசிய ஆசிரியர் லியோ வேலண்டினாவுடன் மோதவேண்டிய நெருக்கடி ஏற்படுகிறது. இறுதியில் லூஷியன் காதலை இழந்தாரா, வெற்றியை இழந்தாரா என்பதே முடிவு.

தயாரிப்பு குறிப்புகள் 
1924 இல் சன்னலில் இருந்து குதித்து தற்கொலை செய்து  கொண்ட செர்மானிய சதுரங்க  மாஸ்டர் கர்ட் வான் பார்டெலிபெனின்  வாழ்க்கையை அடிப்படையாகக் கொண்டு,   தி டிஃபென்ஸை என்ற உருசிய மொழி புதினத்தை நபோகோவ் 1930 இல் எழுதினார். இப்படம் இப்புதினத்தை அடிப்படையாக கொண்டது

இப் படம் முழுக்க ஐரோப்பாவில் படமாக்கப்பட்டது. அங்கேரியின் புடாபெசுட்டுவில், சென் பீட்டர்சுபெர்க்கின் செட்கள் அமைக்கப்பட்டு வெளிப்புறக் காட்சிகளும் படம்பிடிக்கப்பட்டது. இதில் செசெனி செயின் பாலம், அங்கேரிய தேசிய அருங்காட்சியகம், ஈரோஸ் சதுக்கம் ஆகியவை அடங்கும். சதுரங்க போட்டி (இத்தாலியில் நடந்ததாக இருந்தாலும்) புடாபெஸ்டில் உள்ள எத்னோகிராஃபி அருங்காட்சியகத்தின் பிரதான மண்டபத்திற்குள் படமாக்கப்பட்டது. இத்தாலியில், விடுதி காட்சிகள் வில்லா எர்பா, செர்னோபியோ, ஏரி கோமோவில் படமாக்கப்பட்டன. தொடருந்து நிலையம் தொடர்பான காட்சிகள் கோமோவிற்கு அருகிலுள்ள ப்ரென்னா-அல்சேட்டில் படமாக்கபட்டது.

குறிப்புகள்

வெளி இணைப்புகள் 

 
 
 Rotten Tomatoes
 article about movie and final game
 Vidmar - Euwe, Karlsbad 1929.

2000 திரைப்படங்கள்
சதுரங்கம் குறித்த திரைப்படங்கள்
இலங்கை மரப் புறா

இலங்கை மரப் புறா (Sri Lanka wood pigeon)(கொலம்பா தோரிங்தோனியே) என்பது ஒரு கொலும்பா பேரினத்தைச் சேர்ந்த புறா சிற்றினம் ஆகும். இது இலங்கையின் மலைகளில் வசித்து இனப்பெருக்கம் செய்யும் அகணிய உயிரி.

இந்த சிற்றினம் இலங்கையின் மத்திய மலைநாட்டில் உள்ள ஈரமான பசுமைக் காடுகளில் கூடு கட்டும் தன்மையுடையது. மரத்தில் குச்சிகளைப் பயன்படுத்திக் கூடு கட்டி, வெண்முட்டை ஒன்றை இடும். இது வேகமாகப் பறக்கக்கூடியது. புறாக்களின் சிறப்பியல்புகளான இறக்கையினை அவ்வப்போது வேகமாக அசைக்கக்கூடியது. இதன் உணவு காய்கறிகள். பொதுவாக அமைதியாகக் காணப்படும் இந்த புறா இனப்பெருக்க காலத்தில் ஆந்தை போன்ற குரல் எழுப்பும்.

இலங்கை மரப் புறாவின் உடல் நீளம் 36 செ.மீ. வரை உள்ளது. இதன் மேல் பகுதியும் வால் பகுதியும் அடர் சாம்பல் நிறமாகவும், தலை மற்றும் அடிப்பகுதி இளஞ்சிவப்பு நிறமாகவும், வயிற்றுப் பகுதி வெளிறியதாகவும் காணப்படும். கழுத்தில் கருப்பு மற்றும் வெள்ளை சதுரங்கப் பலகை போன்ற கட்டங்கள் உள்ளன.

இந்த புறாவை ஓட்டன் சமவெளி தேசிய பூங்காவின் காடுகளில் மிக எளிதாகக் காணலாம்.

சிறப்பு 
இலங்கையில், இந்த பறவை சிங்கள மொழியில் மணிலா கோயா (මානිලගොයා) - மணிலகோயா என்று அழைக்கப்படுகிறது. இந்த மரப் புறாவின் நினைவாக 25c இலங்கை அஞ்சல் முத்திரை வெளியிடப்பட்டுள்ளது.

மேற்கோள்கள்

வெளி இணைப்புகள் 

 BirdLife Species Factsheet.

Articles with 'species' microformats
இலங்கைப் பறவைகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அகணிய உயிரிகள்
புறாக்கள்
செம்பூர்ணா மாவட்டம்

செம்பூர்ணா மாவட்டம்; (மலாய்: Daerah Semporna; ஆங்கிலம்: Semporna District) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். இந்த செம்பூர்ணா மாவட்டத்தின் தலைநகரம் செம்பூர்ணா நகரம் (Semporna Town).

மலேசியாவின் தலைநகரான கோலாலம்பூரில் இருந்து சுமார் 1,883 கி.மீ. (1,149 மைல்) தொலைவிலும்; சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 531 கி.மீ. (330 மைல்) தொலைவிலும் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி செம்பூர்ணா மாவட்டத்தில் 166,587 மக்கள் வசிக்கின்றனர்.

பொது

சபா மாநிலத்தின் தாவாவ் பிரிவில் உள்ள மாவட்டங்கள்:

 கலாபாக்கான் மாவட்டம்  (Kalabakan District) 
 கூனாக் மாவட்டம் (Kunak District) 
 லகாட் டத்து மாவட்டம் (Lahad Datu District) 
 செம்பூர்ணா மாவட்டம் (Semporna District) 
 தாவாவ் மாவட்டம் (Tawau District)

வரலாறு
பிரித்தானிய வடக்கு போர்னியோ நிறுவனம் (British North Borneo Chartered Company), சண்டாக்கான் நகரை நிறுவிய உடனேயே செம்பூர்ணா நகரம் நிறுவப்பட்டது. ஆரம்பத்தில் சீன வர்த்தகர்கள் குடியேறினர். பெரும்பாலானவர்கள் சூலு சுல்தானகத்தின் மீதான எசுப்பானிய தாக்குதல்களில் (Spanish attacks on the Sulu Sultanate) இருந்து தப்பி வந்தவர்கள்.

1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (Tong Talun) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு (Bajau) மொழியில் ஓய்வுக்கான இடம் (place of rest). என்று பொருள்.

19-ஆம் நூற்றாண்டில் பிலிப்பீன்சு நாட்டை ஆட்சி செய்த எசுப்பானியர்களின் ஆதிக்கத்தின் கீழ் செம்பூர்ணா மாவட்டம் இருந்ததால், இங்கு இன்னும் சபகானோ எனும் எசுப்பானிய மொழி பேசப்படுகிறது.

செம்பூர்ணா நகரம்

செம்பூர்ணா நகரம், செம்பூர்ணா தீபகற்பத்தின் (Semporna Peninsula) முனையில், டார்வல் விரிகுடாவின் (Darvel Bay) தெற்குப் பகுதியில் அமைந்துள்ளது. தண்டுவோ (Tanduo) என்ற கிராமத்தில் இருந்து சுமார் 150 கிலோமீட்டர் தூரத்தில் செம்பூர்ணா நகரம் உள்ளது. இந்த நகரப் பகுதிக்குச் சொந்தமாக 40-க்கும் மேற்பட்ட தீவுகள் உள்ளன.

இவற்றில் சிபாடான் தீவுகள் (Sipadan Island), மட்டாகிங், மாபுல், கப்பலாய் போன்ற பிரபலமான சுற்றுலாத் தீவுகளும் அடங்குகின்றன. செம்பூர்ணா நகரம், சிபாடான் தீவுகளுக்கு பயணிப்பதற்கான முக்கிய தொடக்கப் புள்ளியாகவும் உள்ளது.

காட்சியகம்

மேற்கோள்கள்

புற இணைப்புகள் 

 Semporna District Council
 Semporna District Office

மேலும் படிக்க

மேலும் காண்க 
மலேசியாவின் மாவட்டங்கள்

Coordinates on Wikidata
சபா
மலேசியாவின் மாவட்டங்கள்
சபா மாநிலத்தின் மாவட்டங்கள்‎
சத்தீசுகர் ஜனதா காங்கிரசு

ஜனதா காங்கிரசு சத்தீஸ்கர் (Janta Congress Chhattisgarh) (அல்லது சத்தீசுகர் ஜனதா காங்கிரசு) என்பது இந்திய மாநிலமான சத்தீசுகரில் உள்ள ஒரு அரசியல் கட்சியாகும். கட்சி விரோத நடவடிக்கைகள் மற்றும் அந்தகர் இடைத்தேர்தல் பிரச்சனைகளால் இந்தியத் தேசிய காங்கிரசிலிருந்து ஜோகி மற்றும் அவரது மகன் அமித் ஆகியோர் நீக்கப்பட்ட , முன்னாள் முதல்வர் அஜித் ஜோகியால் இக்கட்சி நிறுவப்பட்டது. அமித் ஜோகி ஆறு ஆண்டுகளுக்குக் காங்கிரசிலிருந்து வெளியேற்றப்பட்டார்.

கபீர்தாம் மாவட்டத்தின் தாதாபூர் கிராமத்தில் கட்சியைத் தொடங்கிய அஜித் ஜோகி, சத்தீசுகர் முதல்வர் ரமன் சிங்கிற்கு நேரடியாகச் சவால் விடுத்தார்.

சத்தீசுகர் சட்டசபை தேர்தல் 2018 
2018ஆம் ஆண்டு நடைபெற்ற சத்தீசுகர் சட்டப் பேரவைத் தேர்தலில் ஜனதா காங்கிரசு சத்தீசுகரும்பகுஜன் சமாஜ் கட்சியும் இணைந்து போட்டியிட முடிவு செய்தன. இதன்படி ஜகாச 55 இடங்களிலும், பஜக 35 இடங்களிலும் போட்டியிட்டன. இந்த கூட்டணியின் முதல்வர் வேட்பாளராக அஜித் ஜோகியை அறிவித்தது. பின்னர் இந்த கூட்டணிக்கு இந்தியப் பொதுவுடைமைக் கட்சியும் ஆதரவு அளித்தது. இக்கூட்டணி மாநிலத்தின் இரு முக்கிய கட்சிகளான பாரதிய ஜனதா கட்சி மற்றும் இந்தியத் தேசிய காங்கிரசு ஆகியவற்றின் கொள்கைகளைக் கடுமையாகக் கண்டித்து சத்தீசுகர் மக்களுக்கு ஒரு மூன்றாவது முன்னணி வடிவத்தில் ஒரு புதிய தளத்தை வழங்கியது. பத்திர காகிதத்தில் தேர்தல் அறிக்கையை வெளியிட்ட அஜித் ஜோகி, "வாக்குறுதிகள் நிறைவேற்றப்படாவிட்டால் சிறைக்குச் செல்லவும் தயார்" என்று கூறினார். இருப்பினும் ஜகாச 5 இடங்களையும், இதன் கூட்டணிக் கட்சியான பஜக 2 இடங்களையும் மட்டுமே வெல்ல முடிந்தது.

மேற்கோள்கள் 

சத்தீஸ்கர் அரசியல்
இந்திய அரசியல் கட்சிகள்
விஷ்ணுபுரம் சரவணன்

இயற்பெயர் சரவணன் என்பதைக் கொண்ட இவர், திருவாரூர் மாவட்டம் விஷ்ணுபுரம் ஊரில் பிறந்தவர். கவிஞர், கட்டுரையாளர், கதைச்சொல்லி, சிறார் எழுத்தாளர், இதழாசிரியர் எனப் பல தளங்களில் இயங்கி வருகிறார். 

ஆழி, ஆனந்த விகடன் ஆகிய பத்திரிகைகளிலும் நியூஸ் தமிழ் எனும் செய்தித்தொலைக்காட்சியிலும் பணியாற்றியவர்.  
தொடக்கத்தில் கவிதைகள் வழியாக தமிழ் இலக்கிய வட்டத்துக்குள் நுழைந்த இவர், காலப்போக்கில் குழந்தைகள் கதை சொல்லியாகவும், நாடக அமைப்பாளராகவும் மாறி, தற்போது முழுக்க முழுக்க குழந்தைகள் இலக்கியத்தொண்டு ஆற்றி வருகிறார்.

படைப்புகள்   
 வாத்து ராஜா (2013)
 கதைகதையாம் காரணமாம் (2017) 
 வித்தைக்காரச் சிறுமி (2017)
 ஒற்றைச் சிறகு ஓவியா (2019)           
 வானத்துடன் டூ (2019)
 நீலப்பூ (2021)
 கயிறு (2022)
 கதை கதையாம் காரணமாம் (ஆசிரியர் மற்றும் பெற்றோருக்கான நூல்)
 சாதனாவின் தோழி (சிறார் கதை நூல்)
 குழந்தைகளுக்கு மரியாதை (பெற்றோரிய நூல்) 
 Duck King

விருதுகள் 

 ஆனந்த விகடன் சிறார் விருது (2019)
 தமிழ்நாடு முற்போக்கு எழுத்தாளர் கலைஞர் சங்கத்தின் விருதுகள் 
 வாசகச் சாலை இலக்கிய அமைப்பின் விருது
 படைப்புக் குழுமம் விருது - நீலப்பூ நாவலுக்காக (2022)
 சமயபுரம் எஸ்.ஆர்.வி கல்விக்குழுமத்தின் சிறார் இலக்கிய விருது (2023)

சான்றுகள்

தமிழ் சிறுவர் இலக்கிய எழுத்தாளர்கள்
சிபித்தாங்

சிபித்தாங் (மலாய்: Pekan Sipitang; ஆங்கிலம்: Sipitang Town; சீனம்: 四皮塘) என்பது மலேசியா, சபா மாநிலம், உட்பகுதி பிரிவு, சிபித்தாங் மாவட்டத்தில் உள்ள நகரம்; மாவட்டத்தின் தலைநகரமும் ஆகும். 

சரவாக் மாநிலத்தின் எல்லைக்கு மிக அருகில் உள்ள நகரமான சிபித்தாங், பியூபோர்ட் (Beaufort) நகரில் இருந்து 44 கி.மீ. தெற்கிலும்; மாநிலத் தலைநகரான கோத்தா கினபாலுவில் இருந்து 144 கி.மீ. தொலைவிலும் உள்ளது.

பொது

சபாவில் மிகவும் பிரபலமான சுற்றுலா தளமான லோங் பாசியாவில் (Long Pasia) இருந்து வடக்கே 123 கி.மீ. தொலைவில் இந்தச் சிபித்தாங் நகரம் உள்ளது. மற்றும் லாங் மியோ (Long Mio) எனும் சுற்றுச்சூழல் சுற்றுலா கிராமமும் சிபித்தாங் பகுதியில் தான் உள்ளது. இந்தச் சுற்றுலா கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர்.

காசிங் மற்றும் தாமு பெசார் எனும் திருவிழாக்களின் சிறப்பிடகமாகவும் சிபித்தாங் நகரம் உள்ளது. இந்தத் திருவிழாக்களில் சிபித்தாங்கில் உள்ள பழங்குடியினக் குழுவினரை ஊக்குவிக்கும் பல வகையான கலாசார நிகழ்வுகள் நடைபெறுவது வழக்கம்.

வரலாறு

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் (Sultanate of Brunei) முன்னாள் பிரதேசமாகும். நவம்பர் 5, 1884-இல், சிபித்தாங]; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (North Borneo Chartered Company), அப்போதைய புரூணை சுல்தான் (Sultan of Brunei) விட்டுக் கொடுத்தார். 12 செப்டம்பர் 1901-இல், பிரித்தானிய வடக்கு போர்னியோ நிறுவனம், மெங்கலோங் (Mengalong) மற்றும் மெரந்தாமான் (Merantaman) பகுதிகளைக் கையகப் படுத்தியது.   

அப்போது இந்தப் பகுதிகள் புரூணை சுல்தானகத்தின் பரம்பரை ஆட்சியாளரான பெங்கீரான் தெங்கா டாமித் பெங்கீரான் அனாக் பொங்சுவின் (Pengiran Tengah Damit Pengiran Anak Bongsu) மானியத்தின் மூலமாக பிரித்தானிய வடக்கு போர்னியோ நிறுவனத்திற்கு வழங்கப் பட்டன. இந்தப் பகுதிகள் இப்போது சிபித்தாங் மாவட்டத்தின் ஒரு பகுதியாக உள்ளன.

கிளார்க் மாநிலம்

1900-ஆம் ஆண்டு வரை, சிபித்தாங் ஆறு, வடக்கு போர்னியோவிற்கும் புரூணை சுல்தானகத்திற்கும் இடையிலான எல்லையாக இருந்தது. 1901-இல் சிபித்தாங் ஆற்றுக்கும் (Sipitang River) துருசான் ஆற்றுக்கும் (Trusan River) இடையே இருந்த நிலப்பகுதி பிரித்தானிய வடக்கு போர்னியோ நிறுவனத்தால்  கையகப்படுத்தப் பட்டன. 

அந்த நிலப்பகுதிக்கு கிளார்க் மாநிலம் (Province Clarke) என்று பெயர் வைக்கப்பட்டது. அப்போது சிப்பித்தாங்கில் ஆண்ட்ரூ கிளார்க் (Andrew Clarke) என்பவர் ஓர் உயர் இராணுவ அதிகாரியாக இருந்தார். அந்த வகையில் அவரின் பெயர் அந்த இடத்திற்கும் வைக்கப்பட்டது. அங்கு ஒரு பிரித்தானிய நிர்வாக அலுவலகமும் நிறுவப்பட்டது.

புவியியல்

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. இந்தக் கடற்கரைதான் புரூணை மற்றும் லபுவானில் இருந்து வரும் பயணிகளுக்கு நுழைவாயிலாக அமைகிறது. 

சிபித்தாங் நகரம் ஒரு நீண்ட கடற்கரையைக் கொண்டுள்ளது. அதன் வழியாக சிபித்தாங் ஆறு (Sipitang River) செல்கிறது.

குரோக்கர் மலைத்தொடர்

தெற்கில் இருந்து தென்மேற்காக சிபித்தாங் நகரத்தைக் கடக்கும் போது  குரோக்கர் மலைத்தொடரை (Crocker Range) காணலாம். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு. அதற்கு கடலோரப் பகுதிக்கு அருகில் சிறிய குன்றுகளும் சமதளமான நிலங்களும் இருப்பதும் ஒரு முக்கிய காரணம் என அறியப்பட்டு உள்ளது.

மேற்கோள்

மேலும் காண்க 
 

மலேசிய நகரங்கள்‎
சபா மாநிலத்தின் நகரங்கள்
அசியோ

அசியோ (Asio) என்பது இசுட்ரிகிடே குடும்பத்தில் உள்ள ஆந்தை பேரினமாகும். இந்தப் பேரினம் உலகின் பெரும்பாலான பகுதிகளில் வசிக்கின்றன. மேலும் குட்டைக்காது ஆந்தை ஐரோப்பா, ஆசியா, வடக்கு மற்றும் தென் அமெரிக்கா, கரீபியன், ஹவாய் மற்றும் கலாபகசுத் தீவுகளில் இனப்பெருக்கம் செய்யும் அனைத்து பறவை இனங்களிலும் மிகவும் பரவலான ஒன்றாகும். இதன் புவியியல் வரம்பு அந்தாட்டிக்கா மற்றும் ஆத்திரேலியாவைத் தவிர அனைத்து கண்டங்களிலும் பரவியுள்ளது.

பொதுப்பண்புகள் 
அசியோ ஆந்தைகள் நடுத்தர அளவிலான ஆந்தைகள். இதன் உடல் நீளம் 30 முதல் 46 செ.மீ. வரையிலும் இறக்கை விட்டம் 80 முதல் 103 செ.மீ. வரையும் இருக்கும். அசியோ ஆந்தைகள் நீண்ட சிறகுகள் மற்றும் தனிச்சிறப்புடன் கூடிய முக வட்டு கொண்டவை. இரண்டு வடக்கு சிற்றினங்கள் பகுதியளவு இடம்பெயர்ந்து, குளிர்காலத்தில் தங்கள் வரம்பின் வடக்குப் பகுதிகளிலிருந்து தெற்கு நோக்கி வலசைப்போகும் தன்மையுடையன. தேவையான உணவு கிடைக்காதபோது உணவினைத் தேடி நாடோடியாக அலைந்து திரிகின்றன. வெப்பமண்டல அசியோ ஆந்தைகள் பெரும்பாலும் உட்கார்ந்த நிலையில் உள்ளன. இந்த ஆந்தைகள் திறந்த வெளிகள் அல்லது புல்வெளிகளில் வேட்டையாடுகின்றன. இவை முக்கியமாக கொறித்துண்ணிகள், சிறிய பாலூட்டிகள் மற்றும் ஒரு சில பறவைகளை உணவாக எடுத்துக்கொள்கின்றன.

அசியோ ஆந்தைகள் முக்கியமாக இரவாடுதல் வகையின. ஆனால் குட்டைக் காது ஆந்தை அந்திம நேர விலங்காகும். பெரும்பாலான சிற்றினங்கள் தரையில் கூடு கட்டுகின்றன. ஆனால் நீண்ட காது ஆந்தை (சியோ ஓட்டசு) காக்கை மற்றும் மேக்பை (குடும்பம் கோர்விடே) மற்றும் பல்வேறு பருந்துகளின் பழைய குச்சிக் கூடுகளைப் பயன்படுத்துகின்றன.

வகைப்பாட்டியல் 
1760ஆம் ஆண்டில் பிரெஞ்சு விலங்கியல் நிபுணர் மாதுரின் ஜாக் பிரிசன் என்பவரால் அசியோ பேரினமானது நீண்ட காது ஆந்தை (அசியோ ஓட்டசு) மாதிரி இனமாக அறிமுகப்படுத்தப்பட்டது. ஒரு வகை கொம்பு ஆந்தைக்கு இளைய பிளினி பயன்படுத்திய இலத்தீன் பெயரான asiō என்பதிலிருந்து இந்த பேரினப் பெயர் வந்தது. இந்த ஆந்தைகளின் தலையில் உள்ள இறகுகள் "காதுகள்" போன்ற தோற்றத்தைக் கொடுக்கின்றன; இது இதனை வரையறுக்கும் பண்பு ஆகும்.

சிற்றினங்கள் 
இந்த பேரினத்தில் பின்வரும் ஒன்பது சிற்றினங்கள் உள்ளன:

 ஜமைக்கன் ஆந்தை, அசியோ கிராமிகசு (முன்னர் சூடோசுகோப்பசு பேரினத்தில் வைக்கப்பட்டது)
 வரி ஆந்தை, அசியோ கிளாமட்டர் (முன்னர் சூடோசுகோப்பசு அல்லது ரைனோப்டின்க்சு பேரினத்தில் வைக்கப்பட்டது)
 நீண்ட காது ஆந்தை, அசியோ ஓட்டசு
 அபிசீனிய ஆந்தை, அசியோ அபிசினிகசு
 மடகாசுகர் ஆந்தை, அசியோ மடகாசுகாரியன்சிசு
 இசுடைஜியன் ஆந்தை, அசியோ இசுடிஜியசு
 குட்டைக்காது ஆந்தை, அசியோ பிளமேமசு
 சதுப்புநில ஆந்தை, அசியோ கேபென்சிசு
 பயமுறுத்தும் ஆந்தை, அசியோ சொலோமோனென்சிசு

மூன்று புதை படிவ சிற்றினங்கள் அங்கீகரிக்கப்பட்டுள்ளன:

 † அசியோ ப்ரீவிப்சு (குளென்சு பெர்ரி பிலியோசீன் பிந்தைய காலம், ஹேகர்மேன், அமெரிக்கா)
 † அசியோ பிரிசுகசு (சான் மிகுவல் தீவு மற்றும் சாண்டா ரோசா தீவு, அமெரிக்காவின் லேட் ப்ளீஸ்டோசீன்)
 † அசியோ ஈக்வடோரியன்சிசு (எக்குவடோரின் பிற்பகுதி பிளீசுடோசீன்)

பிந்தைய இயோசின்/முந்தைய ஒலிகோசீன் காது ஆந்தை "அசியோ" ஹென்ரிசி, செலினோர்னிசு என்ற புதைபடிவ ஆந்தை பேரினத்தின் உறுப்பினராக அங்கீகரிக்கப்பட்டுள்ளது. "Asio pygmaeus (பெரும்பாலும் தவறாக எழுதப்பட்ட pigmaeus ) பொருளின் மறு ஆய்வு இல்லாமல் ஒரு இனத்திற்கு ஒதுக்க முடியாது. "அசியோ கொலோஞ்சென்சிசு (வையூக்சு கோலோஞ்சசு, பிரான்சின் மத்திய மியோசீன்) இப்போது அலசியோ பேரினத்தில் வைக்கப்பட்டுள்ளது.

மேற்கோள்கள் 

Articles with 'species' microformats
பறவைப் பேரினங்கள்
துவாரான்

துவாரான் (மலாய்: Pekan Tuaran; ஆங்கிலம்: Tuaran Town; சீனம்: 斗亚兰 மலேசியா, சபா மாநிலம், மேற்கு கரை பிரிவு, துவாரான் மாவட்டத்தின் தலைநகரம் ஆகும்.

துவாரான் நகரம், அதன் 9-அடுக்கு சீன புத்த ஆலயத்திற்கு (9-storey Chinese Pagoda) பிரபலமானது. இந்தப் புத்த ஆலயம், துவாரான் நகரத்தின் அடையாளமாகவும் திகழ்கிறது.

சபா மாநிலத்தின் தலைநகரமான கோத்தா கினபாலுவில் இருந்து 34 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1649 கி.மீ. தொலைவிலும் உள்ளது.

பொது

இந்த நகரம்  மற்றும் சபாவின் வடக்குப் பகுதியில் உள்ள கூடாட், கோத்தா மருடு, கோத்தா பெலுட் மற்றும் தெங்கிலான் நகரங்களுக்குச் செல்பவர்களுக்கும்; கோத்தா கினபாலு மாநகருக்குச் செல்பவர்களுக்கும் மிகவும் பிரபலமான சுற்றுலாப் பயணிகள் நிறுத்துமிடமாகத் திகழ்கிறது.

துவாரான் நகரம் வறுத்த 'துவாரான் இழை உணவுக்கு' (Tuaran Noodles) நன்கு அறியப்பட்டது. சபா மக்கள் உட்பட பார்வையாளர்கள் பலர் இந்த உணவை ருசிப்பதற்காக இங்கு வருவது வழக்கம். துவாரான் மக்கள் தொகையில் டூசுன் இனத்தவர், லொத்துட் இனத்தவர் (Lotud Ethnic) மற்றும் பஜாவு இனத்தவர் பெரும்பான்மையினராக உள்ளனர்.

கோத்தா கினபாலு நகரம் துவாரனுக்கு தெற்கே 34 கி.மீ. தொலைவில் அமைந்து உள்ளதால், துவாரன் நகரமும் பெரும் விரிவாக்கத்தைக் கண்டு வருகிறது.

வரலாறு

துவாரான் என்ற பெயரின் தோற்றம் ஓரளவுக்கு இன்னும் அறியப் படாமல் உள்ளது. இருப்பினும் பிரித்தானியர்களின் வருகைக்கு முன்பே இருந்து துவாரான் நகரில் ஒரு குடியேற்றம் இருந்துள்ளது. 1800-ஆம் ஆண்டுகளில் இசுடாம்போர்டு இராஃபிள்சு துவாரான் எனும் பெயரைப் பயன்படுத்தி உள்ளார்.

இசுடாம்போர்டு இராஃபிள்சு (Stamford Raffles), 1811–ஆம் ஆண்டில் இருந்து 1815-ஆம் ஆண்டு வரை டச்சு கிழக்கிந்திய நிர்வாகத்தில் துணைநிலை ஆளுநர் பதவியில் இருந்தார். 1813–ஆம் ஆண்டில் ஜாவாவின் ஆளுநராகவும் இருந்தார்.

இசுடாம்போர்டு இராபிள்சு

அந்தக் காலக் கட்டத்தில் துவாரான், தெம்பாசு (Tempasuk) பகுதிகள் கடல் கொள்ளைகளால் பாதிக்கப்பட்டு இருந்தன. இந்தக் கடல் கொள்ளைகளை ஒடுக்குமாறு இசுடாம்போர்டு இராபிள்சை புரூணை சுல்தான் கேட்டுக் கொண்டார். 

இந்தியாவில் இருந்த பிரித்தானிய (East India Company) செயலாளருக்கு இசுடாம்போர்டு இராஃபிள்சு அனுமதி கேட்டு கடிதம் அனுப்பி இருந்தார். அந்தக் கடிதத்தில் துவாரான் எனும் பெயர் பயன்படுத்தப்பட்டு உள்ளது.

சகோதர நகரம் 
  கலாபங்கா, பிலிப்பீன்சு

மேற்கோள்கள்

புற இணைப்புகள் 
 
 Tongod District Office

மலேசிய நகரங்கள்‎
சபா மாநிலத்தின் நகரங்கள்
விக்ரமன் இராதாகிருட்டிணன்

விக்ரமன் இராதாகிருட்டிணன்  (Vikraman Radhakrishnan)  (பிறப்பு 24 ஆகத்து 1988)  ஓர் இந்திய நடிகரும் முன்னாள் அரசியல்வாதியும் ஆவார். முதன்மையாக தமிழ் தொலைக்காட்சியில் இவர் பணியாற்றுகிறார். 2016 ஆம் ஆண்டில் ஒளிபரப்பான நடந்தது என்ன? குற்றமும் பின்னனியும் என்ற பேச்சு நிகழ்ச்சியில் தொகுப்பாளராக தொலைக்காட்சியில் அறிமுகமானார். இராதாகிருட்டிணன் விண்ணைத்தாண்டி வருவாயா (2016) படத்தில் விக்ரம் கதாபாத்திரத்தில் நடித்ததற்காக மிகவும் பிரபலமாணார். தமிழ் எதார்த்த நிகழ்ச்சியான பிக் பாஸ்  பருவம் 6 நிகழ்ச்சியில்  ஒரு போட்டியாளராக தோன்றினார்.

தொழில் 
விக்ரம் இராதாகிருட்டிணன் தனது தொலைக்காட்சி வாழ்க்கையை 2016 ஆம் ஆண்டில் தொடங்கினார்,  நடந்தது என்ன? குற்றமும் பின்னனியும் என்ற பேச்சு நிகழ்ச்சி இவரை  அறிமுகப்படுத்தியது. இதே ஆண்டின்  பிற்பகுதியில், இ.எம்.ஐ-தவணை முறை வாழ்க்கை என்ற தொலைக்காட்சி நாடகத்தில் நடிகர்கள் பவானி ரெட்டி, சியாம் சுந்தர் மற்றும் அரிப்ரியா ஆகியோருடன் சந்தோசு கதாபாத்திரத்தில் நடித்தார். பின்னர் நடிகை மதுமிலாவுடன் இணைந்து இசுட்டார் விஜய்யில் ஒளிபரப்பான <i id="mwGw">விண்ணைத்தாண்டி வருவாயா</i> என்ற மற்றொரு நாடகத் தொடரில் நடித்தார்.

2020 ஆம் ஆண்டில்  விக்ரமன் விடுதலை சிறுத்தைகள் கட்சி அரசியல் கட்சியில் சேர்ந்து  2022 ஆம் ஆண்டு வரை முக்கிய செய்தித் தொடர்பாளராக இருந்தார்.  விக்ரமன் செய்தித் தொடர்பாளராக இருந்த காலத்தில், இந்து மதம் மற்றும் மதம் தொடர்பான தெய்வங்கள் குறித்து சர்ச்சைக்குரிய உரையை நிகழ்த்தினார். இந்த உரையை நிகழ்த்திய பின்னர் அவர் அரசியல் கட்சியில் இருந்து விலகுமாறும், செய்தி தொடர்பாளர் பதவியிலிருந்தும் விலகுமாறும் கேட்டுக் கொள்ளப்பட்டார். இருப்பினும், பின்னர் அவர் தனது சர்ச்சைக்குரிய கருத்துக்கு குடிமக்களிடம் மன்னிப்பு கேட்டார்.

தொலைக்காட்சி

மேற்கோள்கள்

புற இணைப்புகள் 
 

இந்திய நடிகர்-அரசியல்வாதிகள்
வாழும் நபர்கள்
1988 பிறப்புகள்
பிக் பாஸ் தமிழ் போட்டியாளர்கள்
இந்தியத் தொலைக்காட்சி நடிகர்கள்
தமிழ்நாட்டினர்
திருநெல்வேலி மாவட்ட நபர்கள்
மீனு தூவே

மீனூ தூவே (Minou Drouet, பிறப்பு 24 சூலை 1947) என அழைக்கப்படும் மேரி-நோயல் தூவே என்பவர் பிரான்சின் லா குர்சே-டி-பிரேக்னேவைச் சேர்ந்த  ஒரு முன்னாள் கவிஞர், இசைக்கலைஞர், நடிகை ஆவார்.

வாழ்க்கை குறிப்பு 
1955 ஆம் ஆண்டில் இவரது சில கவிதைகள் மற்றும் கடிதங்கள் பிரெஞ்சு எழுத்தாளர்கள் மற்றும் வெளியீட்டாளர்களின் பார்வைக்கு தனிப்பட்ட முறையில் கொண்டு சேர்க்கப்பட்டது. இந்த ஆக்கங்களின் உண்மையான ஆசிரியராக தூவேயின் தாயான கிளாட்டாக இருக்கலாம் என்று ஐயமும், சர்ச்சையும் உண்டானது. துவே தன் தாயார் இல்லாமல் சாட்சிகள் முன்னிலையில் கவிதைகளை எழுதி இந்த ஐயத்தின் பெரும்பகுதியை விரைவில் போக்கினார். பின்னர் பிரான்சின் எழுத்தாளர்கள், இசையமைப்பாளர்கள் மற்றும் இசை வெளியீட்டாளர்கள் சங்கத்தில் உறுப்பினராவதற்கான தகுதித் தேர்வில் கலந்து கொண்டார். அங்கு தனி அறையில் இவரை அமர வைத்து இரு தலைப்புளில் ஒன்றைப் பற்றி கவிதை எழுதச் சொன்னார்கள். அப்போது பாரிஸ் நகர வானம் என்ற தலைப்பில் ஒரு கவிதை எழுதினார். தூவே பியானோ மற்றும் கித்தார் ஆகியவற்றையும் கற்றார். 1950 களின் பிற்பகுதியிலும் 1960 களின் முற்பகுதியிலும், தூவே ஒரு எழுத்தாளராகவும் இசைக்கலைஞராகவும் சுற்றுப்பயணம் மேற்கொண்டார்.

பின்னர் பாடகர்-பாடலாசிரியர் மற்றும் குழந்தைகள் புதின ஆசிரியராக பொது வாழ்க்கைக்கு திரும்பினார். இவர்  பெரியவர்கள் படிக்கதக்கக்க ஒரு புதினத்தை  எழுதினார்; ஆங்கில மொழிபெயர்ப்பில் அதன் பெயர் டொனாடெல்லா . 1966 ஆம் ஆண்டில் இவரது பாட்டி நோய்வாய்ப்பட்ட பிறகு, தூவே இரண்டு ஆண்டுகள் செவிலியாக பணியாற்றினார். அப்போது வெளியுலக தொடர்பைக் குறைத்துக் கொண்டார்.

இறுதியில், ட்ரூயட் லா குர்சே-டி-பிரெட்டேக்னில் உள்ள தனது குழந்தைப் பருவ வீட்டிற்குத் திரும்பினார். அவர் இப்போது தனது கணவர் ஜீன்-பால் லு கானுவுடன் வசித்து வருகிறார். மேலும் 1993 இல் Ma vérité (எனது உண்மை) என்ற சிறிய சுயசரிதையை வெளியிட்டார். பின்னர் மீண்டும் வெளியுலக வாழ்வில் இருந்து ஒதுங்கிக்கொண்டார்.

நூல் பட்டியல்

ஆங்கிலத்தில் இவரின் படைப்புகள் 
Arbre, mon ami, translator Christine Tacq. Thame [England] : 1998. 
Then there was fire translator Margaret Crosland, London : Hamish Hamilton, 1957.

மீது தூவேயின் நூல்கள் 
 Poèmes., Genève, R. Kister, 1956. 
 Arbre, mon ami (1957)
 Le Pêcheur de lune (1959)
 Du brouillard dans les yeux (1966)
 La Patte bleue (1966)
 Ouf de la forêt (1968) 
 La Flamme rousse (1968, illustrated by Daniel Billon)
 Ma vérité (1993)
 Then there was fire (1957), translated by Margaret Crosland

மீனு தூவே குறித்த எழுத்தாக்கங்கள் 
 L'Affaire Minou Drouet (André Parinaud, 1956) 
 Roland Barthes, « La littérature selon Minou Drouet », article published at Les Lettres nouvelles and retaken in the book Mythologies, 1957.

குறிப்புகள் 

1947 பிறப்புகள்
வாழும் நபர்கள்
பிரெஞ்சுக் கவிஞர்கள்
ஐங்கரன் (திரைப்படம்)

ஐங்கரன் (Ayngaran) என்பது 2022 ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். காமன் மேன் பிரசண்ட்ஸ் தயாரித்த இப்படத்தை இரவி அரசு எழுதி இயக்கியுள்ளார்.  இப்படத்தில் காளி வெங்கட், அருள்தாஸ், ஆடுகளம் நரேன், அரீஷ் பேரடி உள்ளிட்ட துணை நடிகர்களுடன் ஜி. வி. பிரகாஷ் குமார் மற்றும் மகிமா நம்பியார் ஆகியோர் முதன்மைப் பாத்திரங்களில் நடித்துள்ளனர்.  சரவணன் அபிமன்யு ஒளிப்பதிவு செய்ய, ராஜா முகமது படத்தொகுப்பு செய்ய, ஜி. வி. பிரகாஷ் குமார் இசையமைத்துள்ளார். இப்படம்  படம் 5 மே 2022 அன்று திரையரங்குகளில் வெளியிட திட்டமிடப்பட்டது,  ஆனால் போதுமான திரைகள் கிடைக்காததால் வெளியீடு மே 12 க்கு ஒத்திவைக்கப்பட்டது. மூன்று ஆண்டு தாமதத்திற்குப் பிறகு படம் வெளியானது.

நடிகர்கள் 

 மதிமாறனாக ஜி. வி. பிரகாஷ் குமார் 
 மதுமிதாவாக மகிமா நம்பியார் 
 ஏழுமலையாக காளி வெங்கட் 
 அறிவுசார் சொத்து அதிகாரியாக அருள்தாஸ் 
 மதிமாறனின் தந்தை பெருமாள்சாமியாக ஆடுகளம் நரேன் 
 கால் துறை அதிகாரி மாணிக்கமாக ஹரீஷ் பேரடி 
 மகுடியாக அபிசேக் வினோத் 
 மூர்த்தியாக சித்தார்த சங்கர்
 அமைச்சராக ஜி. மாரிமுத்து 
 பேருந்து பயணச்சீட்டு பரிசோதகராக ஜார்ஜ் மரியன் 
 குழந்தைகள் மீட்பு துறை தலைவர் சரவண சுப்பையா 
 காவல் துறை அதிகாரியாக அழகம்பெருமாள் 
 அம்முக்குட்டியாக ஜதிசா
 காவல் துறை அதிகாரியாக இரவி வெங்கட்ராமன்
 பொதுப்பணிதுதுறை பணியாளராக இரயில் ரவி
 பொதுப்பணித்துறை பணியாளராக ரோபோ சந்துரு

இசை 
இப்படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் ஜி. வி. பிரகாஷ் குமார் அமைத்தார். இதன் பாடல் தொகுப்பில்  நான்கு பாடல்கள் இடம்பெற்றுள்ளன.

வெளியீடு

வரவேற்பு 
இப்படம் கலவையான விமர்சனங்களுடன் ஓடியது. தி டைம்ஸ் ஆஃப் இந்தியா "மொத்தத்தில், ஐங்கரன் நிச்சயமாக ஒரு தகுதியான பொருளைப் பற்றி பேசும் ஒரு படம், ஆனால் அதை இன்னும் சிறப்பாக செய்திருக்கலாம்" என்று எழுதியது. சினிமா எக்ஸ்பிரஸ், "எளிய கண்டுபிடிப்பாளர்கள் எதிர்கொள்ளும் துரதிர்ஷ்டத்தைப் பற்றி பேசும் இந்த நல்ல எண்ணம் கொண்ட திரைப்படத்தை தோதான திருப்பங்களும் போதாமையான எழுத்துகளும் பாதிக்கின்றன" என்று கருத்து தெரிவித்தது. பிஹைண்ட்வுட்ஸ் படத்தை 2.75/5 என மதிப்பிட்டது, "ஐங்கரன் சிறப்பான நடிப்பு மற்றும் பாத்திரங்களைக் கொண்ட படம், மூன்று துணைக்கதைகளுக்குப் பதிலாக, படத்தை ஒற்றைப் போக்கில் கொண்டு சென்றிருந்தால், இன்னும் நெகிழ்வான, இறுக்கமான திரைப்படத்தைப் பெற்றிருப்போம். ஆயினும்கூட, இறுதியில் தரும் செய்தியானது மிகவும் நேர்மையானது. ஒட்டுமொத்தமாக ஐங்கரன் நல்ல நடிப்புடன் முக்கியமான செய்தியை வழங்குகிறான்."

குறிப்புகள்

வெளி இணைப்புகள் 

 

2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சுங்கை பீசி இராணுவ வானூர்தி நிலையம்

சுங்கை பீசி இராணுவ வானூர்தி நிலையம் அல்லது சுங்கை பீசி வானூர்தி நிலையம்  (ஆங்கிலம்: RMAF Kuala Lumpur (RMAF - Royal Malaysian Air Force) அல்லது Sungai Besi Air Base அல்லது Old Airport மலாய்: TUDM Kuala Lumpur (TUDM - Tentera Udara Diraja Malaysia); என்பது மலேசியா, கோலாலம்பூர், சுங்கை பீசி மாநகர்ப் பகுதியில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். கோலாலம்பூர் நகரில் இருந்து  தொலைவில் உள்ளது. 

இந்த வானூர்தி நிலையத்தை பழைய விமான நிலையம் என்றும்; சுங்கை பீசி ஏர்போர்ட் என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும்.

வரலாறு

இந்த வானூர்தி நிலையம் கோலாலம்பூர் அனைத்துலக விமான நிலையம் (Kuala Lumpur International Airport) என்ற பெயரில் 1952-ஆம் ஆண்டு முதல் 1965-ஆம் ஆண்டு வரை கோலாலம்பூரின் முக்கிய விமான நிலையமாகச் செயல்பட்டது. அனைத்துலக விமானப் போக்குவரத்து சுபாங் பன்னாட்டு விமான நிலையத்திற்கு (Sultan Abdul Aziz Shah Airport) மாற்றப்படும் வரை, இந்த சுங்கை பீசி வானூர்தி நிலையம் தான் முதன்மையான நிலையமாகப் பயன்படுத்தப்பட்டது. 

அத்துடன், இந்த விமான நிலையமே கோலாலம்பூருக்குச் சேவை வழங்கிய முதல் விமான நிலையமாகும். மேலும் தற்போது கோலாலம்பூர் எல்லைக்குள் அமைந்துள்ள ஒரே விமான நிலையமாகவும் அறியப்படுகிறது.

விமான நிலையத்தின் இன்றைய நிலை

முன்பு ஐக்கிய இராச்சியத்தின் அரச விமானப் படை நிலையம் (Royal Air Force) என அறியப்பட்டது. அதன் பின்னர் அரச மலேசிய விமானப் படை (ஆங்கிலம்: Royal Malaysian Air Force; மலாய்:  Tentera Udara Diraja Malaysia); அரச மலேசிய போலீஸ் படை (Royal Malaysian Police); மலேசிய தீயணைப்பு மற்றும் மீட்புத் துறை (Malaysian Fire and Rescue Department); போன்ற அரசு சார்ந்த அமைப்புகளால் பயன்படுத்தப்பட்டது.

ஒரு வீட்டு மனை திட்டத்திற்காக இந்த விமான நிலையம் இடிக்கப் படுவதற்கு முன்மொழியப்பட்டது. ஆனால் அந்தத் திட்டம் ஏதோ சில காரணங்களினால் நிறுத்தம் செய்யப்பட்டது. இப்போது இந்த விமான நிலையம் அவ்வப்போது விமானப் படையின் விமானங்களுக்குப் பயன்படுத்தப்படுகிறது. இருப்பினும், இந்த விமான நிலையம் 2018 மார்ச் 16-ஆம் தேதி, அதிகாரப்பூர்வமாகச் செயல்படுவதை நிறுத்திக் கொண்டது.

சான்றுகள்

மேலும் காண்க
 மலேசிய வானவூர்தி நிலையங்கள் நிறுவனம்

புற இணைப்புகள்

மலேசிய வானூர்தி நிலையங்கள்
மலேசியாவில் போக்குவரத்து
கோலாலம்பூரில் உள்ள கட்டிடங்கள் மற்றும் கட்டமைப்புகள்
அகத்தேத்தற

அகத்தேத்தற (Akathethara) இந்திய நாட்டின் கேரள மாநிலத்திலுள்ள பாலக்காடு மாவட்டத்தில் அமைந்திருக்கும் ஒரு குடியிருப்புப் பகுதியாகும்.  இது மாவட்டத் தலைமையகத்திலிருந்து பாலக்காடு வடக்கு நோக்கி 11 கிமீ தொலைவிலும், புகழ்பெற்ற மலம்புழா தோட்டத்திலிருந்து 5 கிமீ தொலைவிலும் அமைந்துள்ளது. அகதேதாரா பஞ்சாயத்தின் பகுதிகள் முன்மொழியப்பட்ட பாலக்காடு மாநகராட்சியின் ஒரு பகுதியாக இருக்கின்றன. கேரளாவின் சபர்மதி என்றும் அழைக்கப்படும் சபரி ஆசிரமம் இங்கு அமைந்துள்ளது, அங்கு மகாத்மா காந்தி மூன்று முறை வருகை தந்தார்.

மக்கள்தொகையியல்
2001 ஆம் ஆண்டு மக்கள் தொகை கணக்கெடுப்பின் படி, அகத்தேத்தறவில் 4071 ஆண்கள், 4119 பெண்கள் என மொத்தம் 8190 பேர் இருந்தனர்.

மேற்கோள்கள்

பாலக்காடு மாவட்டத்திலுள்ள கிராமங்கள்
சுத்தானந்தர்

சுத்தானந்தர் (Shuddhananda), சுவாமி விவேகானந்தரின் நேரடிச் சீடரும், இராமகிருஷணர் பரம்பரையின் ஐந்தாவது தலைவரும் ஆவார். இவர் பேலூர் ராமகிருஷ்ண மடத்தில் 1897ல் சேர்ந்தார். இவர் இராமகிருஷ்ண மடத்தின் பொருளாலராகவும், இராமகிருஷ்ண இயக்கத்தின் அறங்காவலாராக மே 1903 வரை செயல்பட்டவர்.  இவர் பேலூர் இராமகிருஷ்ணார் மடம் மற்றும் இராமகிருஷ்ண இயக்கத்தின்  செயலாளராக  1927ல் நியமிக்கபட்டார். பின்னர் 1938ல்  இராமகிருஷணர் பரம்பரையின் தலைவராக இறக்கும் வரை செயல்பட்டார். இவர் சுவாமி விவேகானந்தரின் பெரும்பாலான ஆங்கிலப் படைப்புகளை வங்காள மொழிக்கு  மொழிபெயர்த்தார்.

இதனையும் கான்க
உலகச் சமயங்களின் பாராளுமன்றத்தில் சுவாமி விவேகானந்தர் 
சுவாமி விவேகானந்தரின் இந்தியப் பயணங்கள் (1888–1893)

மேற்கோள்கள்

தொடர்பான இணைப்புகள்
 RKM: President's site - Swami Shuddhananda 
 Bengali book "Swamijir Padaprante" by Swami Abjajananda translated into English by Mrs. Chhaya Ghosh and published by Advaita Ashrama under the title "Monastic Disciples of Swami Vivekananda : Inspiring life stories of some principal disciples of Swami Vivekananda"

வங்காள மக்கள்
1872 பிறப்புகள்
1938 இறப்புகள்

இராமகிருஷ்ண மடத்தின் துறவிகள்
இராமகிருட்டிண இயக்கத்தின் தலைவர்கள்
இராமகிருட்டிண இயக்கத்தின் துறவிகள்
ஆண்டின் நாட்களின் பட்டியல்

கிரெகொரியின் நாட்காட்டியுடன் தொடர்புடைய பின்வரும் பக்கங்கள், ஆண்டின் குறிப்பிட்ட நாளின் வரலாற்று நிகழ்வுகள், பிறப்புகள், இறப்புகள், விடுமுறைகள் மற்றும் பிற நிகழ்வுகளைப் பட்டியலிடுகின்றன:

அடிக்குறிப்புகள்

இவற்றையும் பார்க்க
 நெட்டாண்டு
 நாட்காட்டிகளின் பட்டியல்

வெளி இணைப்புகள்
 On This Day
 BBC: On This Day
 The New York Times: On This Day
 அமெரிக்கக் காங்கிரசு நூலகம்: Today in History
 History Channel (US): This Day in History
 History Channel (UK): This Day in History
 New Zealand Government: Today in New Zealand History 
 Computer History Museum: This Day in History
 IMDB: This Day in Movie History
நாகோ ஏரி

நாகோ ஏரி (Nako Lake) இந்தியாவின் இமாச்சலப் பிரதேச மாநிலத்தின் கின்னவுர் மாவட்டத்தின் பூக் துணைப்பிரிவில் உள்ள ஓர் உயரமான ஏரியாகும். நாகோ கிராமத்தின் எல்லையின் ஒரு பகுதியாக இருப்பதால் இதற்கு நாகோ ஏரி எனப் பெயரிடப்பட்டது. ஏரி கடல் மட்டத்திலிருந்து சுமார் 3,662 மீட்டர் (12,014 அடி) உயரத்தில் உள்ளது. வில்லோ மற்றும் பாப்லர் மரங்களால் ஏரி சூழப்பட்டுள்ளது. ஏரிக்கு அருகில் நான்கு புத்த கோவில்கள் உள்ளன. ஏரிக்கு அருகில் துறவி பத்மசாம்பவரின் பாதம் போன்ற ஒரு தோற்றம் அமைந்துள்ளது. பல மைல்களுக்கு அப்பால் தாசிகாங்கு என்ற கிராமம் உள்ளது. அதைச் சுற்றி பல குகைகள் உள்ளன. இங்கிருந்துதான் குரு பத்மசாம்பவா தியானம் செய்தார் என்றும்  அவரை பின்பற்றுபவர்களுக்கு சொற்பொழிவுகள் செய்தார் என்றும் நம்பப்படுகிறது. அருகில் உள்ள நீர்வீழ்ச்சியில் பனி நீர் பால்நதி போல் விழுகிறது. தேவதைகளின் சொர்க்க மண்டலம் என்று புராணங்கள் இந்த 
இடத்தைப் பற்றி கூறுகின்றன. குகைகளில் ஒன்றில் இந்த தேவதைகள் அல்லது பிற தேவதைகளின் நேரடி கால்தடங்களை இன்னும் பார்க்க முடியும் என்றும் அறியப்படுக்கிறது. இந்த பள்ளத்தாக்கு மக்களுக்கு ஒரு புனிதமான இடமாகும். பின்தொடர்பவர்கள் லடாக் மற்றும் இசுபிட்டி பள்ளத்தாக்கு போன்ற இடங்களிலிருந்து இங்கு வருகிறார்கள்.

மேற்கோள்கள்

புற இணைப்புகள்
 Himachal Pradesh Tourism Department

இமாச்சலப் பிரதேச ஏரிகள்
உறங்கத்திரி

உறங்கத்திரி (Urangattiri) இந்திய நாட்டின் கேரள  மாநிலம் மலப்புரம் மாவட்டத்தில் உள்ள ஒரு கிராமம்  ஆகும். சாலியார் பள்ளத்தாக்கில் இது அமைந்துள்ளது. இந்த கிராமத்தில் 21 வார்டுகள் உள்ளன.

அமைவிடம்
உறங்கத்திரி, இந்திய நாட்டின் கேரள மாநிலம், மலப்புரம் மாவட்டத்தில் உள்ள அரீக்கோடு நகரத்தின் வடக்கு மற்றும் கிழக்குப் பகுதியில் அமைந்துள்ளது.

போக்குவரத்து
உறங்கத்திரி கிராமம் மேற்கில் பெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண்.66 புளிக்கல் வழியாக செல்கிறது மற்றும் வடக்குப் பகுதி கோவா மற்றும் மும்பை உடன் இணைகிறது.  தெற்குப் பகுதி கொச்சி மற்றும் திருவனந்தபுரம் உடன் இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் நெடுஞ்சாலை எண் 181 வழியாக இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய இரயில் நிலையம் பெரோக் நகரத்தில் உள்ளது.

மக்கள்தொகையியல்
உறங்கத்திரியில் 2001 ஆம் ஆண்டு மக்கள் தொகைக் கணக்கெடுப்பின் படி 13138 ஆண்களும் 13408 பெண்களும் இருந்தனர். மொத்தமாக இக்கிராமத்தில் 26546 பேர் வசித்தனர்.

மேற்கோள்கள்

மலப்புறம் மாவட்டத்தில் உள்ள ஊர்களும் நகரங்களும்
இலட்சுமி விசுவநாதன்

இலட்சுமி விசுவநாதன் (Lakshmi Viswanathan, 27 சனவரி 1944 – 19 சனவரி 2023) தமிழ்நாட்டின் தஞ்சாவூர் பாணியைச் சேர்ந்த பரதநாட்டியக் கலைஞரும், நடன ஆசிரியரும், ஆய்வாளரும் ஆவார்.

வாழ்க்கைக் குறிப்பு 
இவர் 1944 சனவரி 27 அன்று சென்னையில் பிறந்தார். இவரது பெற்றோர் கே. விசுவநாதன், அலமேலு ஆவர். கஞ்சீவரம் எல்லப்ப பிள்ளையிடம் பரதநாட்டியம் பயின்றார். இவரது ஏழாவது வயதில் மயிலாப்பூரில் உள்ள ரசிக ரஞ்சனி சபாவில் அரங்கேற்றம் செய்தார். இவர் தன் தாயார் அலமேலு விசுவநாதனிடம் கருநாடக இசைக் கற்றார். இவர் சென்னைப் பல்கலைக்கழகத்தில் ஆங்கில இலக்கியத்தில் தங்கப் பதக்கம் பெற்றார். இவர் பத்திற்கும் மேற்பட்ட நாடுகளுக்குச் சென்று பல நடன நிகழ்ச்சிகளை நிகழ்த்தியுள்ளார். இந்தியாவின் அனைத்து முக்கிய நடன விழாக்களிலும் கலந்துகொண்டுள்ளார். பல கருத்தரங்குகளில் ஆய்வுக் கட்டுரைகள் படைத்துள்ளார். கோயில் நடனம் மற்றும் தேவதாசி முறை குறித்து ஆய்வு செய்து பல்வேறு இதழ்கள், செய்தித்தாள்கள், நடன இணையதளங்கள் போன்றவற்றில் பல கட்டுரைகளை வெளியிட்டுள்ளார். "பரதநாட்டியம் தமிழ் பாரம்பரியம்", "குஞ்சம்மா ஓட் டு எ நைட்டிங்கேல்" (எம். எஸ். சுப்புலட்சுமியின் வாழ்க்கை வரலாறு), "தேவதாசி பாரம்பரியத்தின் பெருமைக்குரிய பெண்கள்", "கபிலேஸ்வரர் கோவில்" போன்ற நூல்களை எழுதியுள்ளார். கலாட்சேத்திரா ஜர்னலின் ஆசிரியராகப் பணியாற்றி வந்தார்.

இவர் பானியட் டிரீ, சதுரங்கா, மை தியாகராஜா போன்ற நடன நாடகங்களுக்கு நடனம் அமைத்துள்ளார். இவர் "The Poetry of Dance" என்ற ஆவணப்படத்தை உருவாக்கி அதை இந்திய விழாவில் திரையிட்டார். நடன ஆசிரியையாக பல மாணவர்களை நடனக் கலைஞர்களாக உருவாக்கியுள்ளார். 1991 முதல் "மாமல்லபுரம் நாட்டிய விழாக்களை" நடத்துவதில் முக்கிய பங்காற்றிவந்துள்ளார். சென்னை மியூசிக் அகாதமியின் துணைத் தலைவராகப் பணியாற்றியுள்ளார்.

நடனத் துறையில் இவர் ஆற்றிய பணிகளுக்காக பல விருதுகளைப் பெற்றுள்ளார். அவற்றில், சென்னை ஸ்ரீகிருஷ்ண கான சபையின் "நிருத்ய சாருமதி" பட்டம், சென்னை மியூசிக் அகாதெமியின் "நிருத்ய கலாநிதி" விருது, மத்திய சங்கீத நாடக அகாதெமியின் சங்கீத நாடக அகாதமி விருது விருது, மத்தியப் பிரதேச அரசின் "காளிதாஸ் சம்மன்" விருது, தமிழ்நாடு இயல் இசை நாடக மன்றத்தின் கலைமாமணி விருது ஆகியவை அடங்கும்.

இறப்பு 
வயது மூப்பின் காரணமாக இலட்சுமி விசுவநாதன் சென்னை அடையாறில் உள்ள அவரது இல்லத்தில் 19 சனவரி 2023 அன்று காலமானார்.

குறிப்புகள் 

1944 பிறப்புகள்
2023 இறப்புகள்
கலைமாமணி விருது பெற்றவர்கள்
பரதநாட்டியக் கலைஞர்கள்
பரதநாட்டிய ஆசிரியர்கள்
சென்னை நபர்கள்
ஜி. எம். சுந்தர்

ஜி. எம். சுந்தர் (G. M. Sundar) என்பவர் ஒரு இந்திய நடிகர் மற்றும் திரைப்பட தயாரிப்பாளர் ஆவார். இவர் ஏராளமான தமிழ் படங்களில்ர்  நடித்துள்ளா. உருமற்றம் என்ற படத்தின் வழியாக தயாரிப்பாளராகவும் ஆனார்.

தொழில் 
இவர் அடையாறு  திரைப்படம் மற்றும் தொலைக்காட்சிக் கல்லூரியில் நடிப்பை பயின்றார். புன்னகை மன்னன் திரைப்படத்தில் இயக்குநர் கே. பாலச்சந்தர் இவருக்கு முதலில் நடிக்கும் வாய்ப்பை வழங்கினார்.

பின்னர், சுந்தர் கமல்ஹாசனின் ராஜ் கமல் பிலிம்ஸ் தயாரித்த கடமை கண்ணியம் கட்டுப்பாடு,  சத்யா போன்ற படங்களில் நடித்தார்.

இப்படங்களைத் தவிர, பி. லெனின் இயக்கி தேசிய விருது பெற்ற ஊருக்கு நூறு பேர் திரைப்படத்தில் சுந்தர் முக்கிய வேடத்தில் நடித்தார். சிறந்த சுற்றுச்சூழல் படத்திற்கான தேசிய விருதை வென்ற உருமாற்றம் என்ற குறும்படத்தை தயாரித்து நடித்தார்.

ஒரு சிறிய இடைவெளிக்குப் பிறகு, விஜய் சேதுபதி மற்றும் மடோனா செபாஸ்டியன் நடித்த நலன் குமரசாமி இயக்கிய காதலும் கடந்து போகும் படத்தின் மூலம் சுந்தர் தனது நடிப்பு வாழ்க்கையின் இரண்டாம் கட்டத்திற்குள் நுழைந்தார். இப்படம் விமர்சன ரீதியாகவும் வசூல் ரீதியாகவும் வெற்றி பெற்றது.

திரைப்படவியல்

குறிப்புகள் 

தமிழ் நடிகர்கள்
தமிழ்த் திரைப்படத் தயாரிப்பாளர்கள்
தமிழ்த் திரைப்பட நடிகர்கள்
வாழும் நபர்கள்
ஜானகி பல்லப்

ஜானகி பல்லப் (Janaki Ballabh; 1928 – 30 திசம்பர் 2022) ஓர் இந்திய சீனவியலாளரும், மொழிபெயர்ப்பாளரும் ஆவார், சீன இலக்கியங்களை இந்தியில் மொழிபெயர்த்ததற்காக அறியப்பட்டவர். இவர் பெய்ஜிங்கில் உள்ள வெளிநாட்டு மொழிகள் அச்சகத்தில் பணிபுரிந்தார், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு இவர் செய்த பங்களிப்புகளுக்காக சீனப் பிரதமர் சோ என்லாய் அமைதி மற்றும் நட்பு விருது அளித்துக் கௌரவித்தார். சீனாவில் நீண்ட கால குடியுரிமை பெற்ற முதல் இந்தியர் பல்லப் ஆவார், மேலும் அவர் தனது ஓய்வு காலத்திலும் தனது படைப்புகளை இந்தியில் மொழிபெயர்த்து வந்தார்.

ஆரம்ப கால வாழ்க்கை 
ஜானகி பல்லப் 1928 இல் இந்தியாவின் தற்போதைய உத்தரகண்ட் மாநிலத்தில் அல்மோராவில் உள்ள தலாகோட் கிராமத்தில் பிறந்தார். தில்லி பல்கலைக்கழகத்தில் இந்தியில் முதுகலைப் பட்டம் பெற்றார்.

தொழில் 
பல்லப் 1956 ஆம் ஆண்டு இந்தி மொழி நிபுணராக சீனாவுக்கு சென்று, அந்நாட்டுடன் நீண்ட தொடர்பைத் தொடங்கினார். அவர் சீனாவில் இருந்த காலத்தில், பெய்ஜிங்கில் உள்ள வெளிநாட்டு மொழிகள் அச்சகத்தில் பணியாற்றினார், அங்கு அவர் மாவோ சேதுங்கின் தேர்ந்தெடுக்கப்பட்ட படைப்புகள், சீனாவின் நான்கு சிறந்த மரபுப் புதினங்களில் ஒன்றாகக் கருதப்படும் மேற்கு நோக்கி பயணம், சீனப் புதின ஆசிரியரும் கட்டுரையாளருமான லூ சுன்னின் படைப்புகள்., மற்றும் சீனப் படைப்புகளை இந்தியில் மொழிபெயர்த்தார்.

1961 ஆம் ஆண்டில், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு அவர் செய்த பங்களிப்பிற்காக சீனப் பிரதமர் சோ என்லாய் அமைதி மற்றும் நட்பு விருதை வழங்கினார். 1962 இல் இந்தோ-சீனப் போருக்கு முன்னதாக, அந்த ஆண்டு அவர் இந்தியா திரும்பினார். இந்தக் காலப்பகுதியில், 1982 இல் சீனாவுக்குத் திரும்புவதற்கு முன்பு பல்வேறு இந்திய வெளியீடுகளில் பணியாற்றினார். அவர் மாரடைப்பால் இந்தியா திரும்புவதற்கு முன்பு வெளிநாட்டு மொழிகள் பத்திரிகை, மற்றும் சீன வானொலி ஆகியவற்றில் பணியாற்றினார். பின்னர் அவர் மீண்டும் பெய்ஜிங் திரும்பினார்.

அவரது ஓய்வு காலத்தில், பல்லப் தொடர்ந்து இந்தியில் படைப்புகளை மொழிபெயர்த்தார். ஜி ஜின்பிங்கின் தி கவர்னன்ஸ் ஆஃப் சீனாவின் இரண்டு தொகுதிகளை மொழிபெயர்த்தார். முதல் தொகுதி வெளிநாட்டு மொழிகள் பத்திரிகையால் வெளியிடப்பட்டது.  சீனாவில் நீண்ட கால வதிவிட உரிமை பெற்ற முதல் இந்தியர் பல்லப் ஆவார்.

தனிப்பட்ட வாழ்க்கை 
பல்லப் சியாமா பல்லபை மணந்தார். சியாமா பெய்ஜிங் வானொலியின் முதல் இந்தி அறிவிப்பாளரும், பல சீன குழந்தைகளுக்கான புத்தகங்களை இந்தியில் மொழிபெயர்த்த மொழிபெயர்ப்பாளரும் ஆவார். 2014 இல் சியாமா இறந்தார். இவர்களுக்கு இரண்டு மகன்கள் இருந்தனர். ஜானகி பலப் 30 டிசம்பர் 2022 அன்று பெய்ஜிங்கில் இறந்தார்.

மேற்கோள்கள்

2022 இறப்புகள்
1928 பிறப்புகள்
இந்திய சீனவியலாளர்கள்
இந்திய மொழிபெயர்ப்பாளர்கள்
2023 இராசத்தான் சட்டப் பேரவைத் தேர்தல்

2023 இராசத்தான் சட்டப் பேரவைத் தேர்தல் (2023 Rajasthan legislative assembly election), இராசத்தான் சட்டப் பேரவையின் மொத்தமுள்ள 200 சட்டமன்றத் தொகுதிகளுக்கும் டிசம்பர், 2023க்குள் நடைபெறும் சட்டப் பேரவைத் தேர்தல் ஆகும்.தற்போது இந்திய தேசிய காங்கிரசு கட்சியைச் சேர்ந்த  அசோக் கெலட் 2018ம் ஆண்டு முதல் முதலமைச்சராக உள்ளார்.

பின்னணி
தற்போதைய இராசத்தான் சட்டப் பேரவையின் பதவிக்காலம் 14 சனவரி 2024 உடன் முடிவடைகிறது. எனவே டிசம்பர், 2023க்குள் இராசத்தான் சட்டப் பேரவையின் 200 தொகுதிகளுக்கும் தேர்தல் நடத்த இந்தியத் தேர்தல் ஆணையம் முடிவு செய்துள்ளது.

தேர்தல் அட்டவணை

அரசியல் கட்சிகள் & கூட்டணிகள்
இத்தேர்தலில் இந்திய தேசிய காங்கிரசு மற்றும்  பாரதிய ஜனதா கட்சிகள் முக்கிய இடத்தை வகிக்கிறது.

கருத்துக் கணிப்புகள்
1 நவம்பர் 2023 அன்று டைம்ஸ் நவ் பாரத் மற்றும் இடிஜி வெளியிட்ட கருத்துக் கணிப்பின்படி,  பாரதிய ஜனதா கட்சி 114 முதல் 124;  இந்திய தேசிய காங்கிரசு 68 முதல் 78 மற்றும் இதர கட்சிகள் 6 முதல் 10 தொகுதிகளைக் கைப்பற்றும்.

தேர்தல் முடிவுகள்
இத்தேர்தலில் மொத்தமுள்ள 199 சட்டமன்றத் தொகுதிகளில் பாரதிய ஜனதா கட்சி  115 தொகுதிகளில் வென்று மாநிலத்தில் ஆட்சியைக் கைப்பற்றியது.

இதனையும் காண்க
 2023 இந்திய சட்டமன்றத் தேர்தல்கள்

மேற்கோள்கள்

இராசத்தான் சட்டப் பேரவை
இராசத்தான் சட்டப் பேரவைத் தேர்தல்கள்
இந்தியத் தேர்தல்கள்
இராஜஸ்தான் அரசியல் 
2023 இந்திய மாநிலங்களின் சட்டமன்றத் தேர்தல்கள்
மலேசிய வடக்கு-தெற்கு விரைவுச்சாலை, தெற்கு வழித்தடம்

வடக்கு-தெற்கு விரைவுச்சாலை தெற்கு வழித்தடம்  (ஆங்கிலம்: North–South Expressway Southern Route (E2); மலாய்: (Lebuhraya Utara–Selatan Jajaran Selatan) (E2) என்பது தீபகற்ப மலேசியாவின் வடக்கு-தெற்கு விரைவுச்சாலையின் தெற்குப் பகுதி வழித்தடம் ஆகும். தீபகற்ப மலேசியாவின் தென்மேற்கு கடற்கரைக்கு இணையாகச் சரிசமமான நிலையில் செல்கிறது.

இந்த விரைவுச்சாலை மலேசிய வடக்கு-தெற்கு விரைவுச்சாலை (North–South Expressway) அமைப்பின் தெற்குப் பகுதியை நிறைவு செய்கிறது. இந்த விரைவுச்சாலையின் நீளம் 312-கி.மீ. (193-மைல்). தீபகற்ப மலேசியாவின் தெற்கு மாநிலங்களான சிலாங்கூர், நெகிரி செம்பிலான், மலாக்கா, ஜொகூர் மாநிலங்களின் வழியாக இந்தச் சாலை செல்கிறது.

பொது

சிலாங்கூர் மாநிலத்திற்கும், கோலாலம்பூர் கூட்டரசு பிரதேசத்திற்கும் இடையே உள்ள மாநில/பிரதேச எல்லைக்கு அருகில்; ஸ்ரீ கெம்பாங்கான் (Seri Kembangan) நகர்ப் பகுதியில் தொடங்கி, ஜொகூர் மாநிலத்தின் தெப்ராவ் (Tebrau) நகரில் முடிவடைகிறது.

இந்த விரைவுச்சாலை, வடக்கு-தெற்கு விரைவுச்சாலை வடக்கு வழித்தடத்திற்கும் (North–South Expressway); மற்றும் கிழக்கு கடற்கரை விரைவுச்சாலைக்கும் (East Coast Expressway), அடுத்த நிலையில் தீபகற்ப மலேசியாவின் மூன்றாவது மிக நீளமான விரைவுச்சாலை என அறியப்படுகிறது.

மலேசிய வடக்கு-தெற்கு விரைவுச்சாலையின் கிலோமீட்டர் 0; ஜொகூர் பாரு கிழக்குப் பரவல் இணைப்பு விரைவுச்சாலையின் (Johor Bahru Eastern Dispersal Link Expressway) தெப்ராவ் வழித்தடச் சந்திப்பில் அமைந்துள்ளது.

வடக்கு-தெற்கு விரைவுச்சாலை அமைப்பு

மலேசியாவின் வடக்கு-தெற்கு விரைவுச்சாலை அமைப்பின் இரு வழிதடங்களின் நீளம் 772 கிமீ (480 மைல்கள்). வடக்கே கெடா, புக்கிட் காயூ ஈத்தாம் நகரில்; மலேசிய - தாய்லாந்து எல்லையில் தொடங்கும் இந்த விரைவு சாலை அமைப்பு, தெற்கே தெப்ராவ், ஜொகூர் பாருவில் முடிவுறுகிறது. பின்னர், அங்கு இருந்து வேறு சாலையில் சிங்கப்பூர் வரை தொடர்கிறது.

தீபகற்ப மலேசியாவின் மேற்குக் கரையில் இருக்கும் பல முக்கிய மாநகரங்களையும், நகரங்களையும் இணைக்கும் இந்த விரைவுச்சாலை அமைப்பு, தீபகற்ப மாநிலங்களின் முதுகெலும்பாக விளங்குகிறது. 

இது "பிளஸ்" விரைவுச்சாலை (PLUS Expressway) எனவும் அழைக்கப் படுகிறது. Projek Lebuhraya Utara Selatan என்பதன் சுருக்கமே "பிளஸ்" என்பதாகும்.

ஆசிய நெடுஞ்சாலைகள் வலையமைப்பு

மலேசியாவின் வடக்கு-தெற்கு விரைவுச்சாலை அமைப்பு; தீபகற்ப மலேசியாவின் ஜொகூர், மலாக்கா, நெகிரி செம்பிலான், சிலாங்கூர், பேராக், பினாங்கு, கெடா ஆகிய மாநிலங்களைக் கடந்து செல்கிறது.

ஏற்கனவே இருக்கும் பழைய கூட்டரசு சாலைக்கு (Federal Route 1) மாற்றுவழியாக இந்த விரைவுசாலை அமைகிறது.  எனும் ஆசிய நெடுஞ்சாலைகள் வலையமைப்பின் ஒரு பகுதியாகவும் விளங்குகிறது.

சான்றுகள்

மேலும் பார்க்க
 மலேசிய விரைவுச்சாலை முறைமை
 ஆசிய நெடுஞ்சாலை 2
 ஆசிய நெடுஞ்சாலைகள் வலையமைப்பு

வெளி இணைப்புகள்
 PLUS Expressway Berhad 
 PLUS
 Malaysian Highway Authority

மலேசியாவில் உள்ள சாலைகள்
மலேசிய விரைவுச்சாலைகள்